《送姜厚兄弟》
宋代·杨杰

之子别庭闱，乡心夜夜飞。芝兰经岁老，鸿雁傍春归。

芳草随征棹，和风上綵衣。鸣桹声渐远，月满钓鱼矶。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。